คือมีอะไรกับแฟนเดือนที่ 9 แล้วไม่ได้มีอะไรกับแฟนอีกเลย พอเข้าเดือนที่ 10 แฟนมีประจำเดือนเป็นสีดำ จะมาช่วงวันที่ 23 พอเดือนที่ 11 ประจำเดือนไม่มาอีกเลยจนถึงปัจจุบัน แต่ก่อนหน้านี้ประมาณเดือนที่ 8 กินยาคุมฉุกเฉินไป อย่างงี้เป็นเพราะอะไรหรอครับที่ประเดือนขาด ปล.ใส่ถุงยางทุกครั้ง
สวัสดีค่ะ หากประจำเดือนในเดือน ต.ค. มาผิดปกติไป แล้วหลังจากนั้น ไม่มีประจำเดือนมาอีก แนะนำควรลองตรวจหาการตั้งครรภ์ดูด้วย เพราะการใช้ถุงยางอนามัยป้องกันนั้น ก็ยังมีโอกาสตั้งครรภ์ได้ค่ะ หากตรวจไม่พบ การที่ประจำเดือนไม่มา ก็จะเกิดจากสาเหตุต่างๆ เช่น- การมีความเครียด ทำงานหนัก ออกกำลังกายมากไป พักผ่อนน้อย อดนอน มีน้ำหนักลด- มีน้ำหนักเพิ่มหรือมีโรคอ้วน- การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) เป็นต้น- มีภาวะไทรอยด์ฮอร์โมนผิดปกติ- มีพังผืดในโพรงมดลูก จากการเคยมีมดลูกอักเสบหรือเคยขูดมดลูก- มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นนอกจากนี้ หากมีการใช้ยาฮอร์โมนต่างๆ อยู่ ก็อาจเป็นผลของฮอร์โมนได้ส่วนยาคุมฉุกเฉินที่ทานไปตั้งแต่เดือน 8 ไม่น่าเป็นสาเหตุที่ทำให้ประจำเดือนขาดไปนานค่ะดังนั้น หากตรวจไม่พบการตั้งครรภ์ ก็ให้รอประจำเดือนต่อไปก่อน หากไม่มานานเกิน 3 เดือน ก็ควรไปพบแพทย์เพื่อตรวจหาสาเหตุค่ะ